2023 4 11
LT
Europos Sąjungos oficialusis leidinys
C 126/5
Išankstinis pranešimas apie koncentraciją (Byla M.11068 – RLBNW / ASM / BETA PURA) Bylą numatoma nagrinėti supaprastinta tvarka (Tekstas svarbus EEE)
(2023/C 126/04)
1.
2023 m. kovo 28 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Raiffeisenlandesbank Niederösterreich-Wien AG“ (toliau – RLBNW, Austrija), kontroliuojama įmonės „RaiffeisenHolding Niederösterreich-Wien reg.Gen.m.b.H.“ (Austrija), — „AGRANA Sales & Marketing GmbH“ (toliau – ASM, Austrija), kontroliuojama įmonės „AGRANA BeteiligungsAktiengesellschaft“ (Austrija), — „Beta Pura GmbH“ (toliau – „Beta Pura“, Austrija), kontroliuojama įmonių ASM ir „Amalgamated Sugar Company“ (Jungtinės Amerikos Valstijos).
Įmonės RLBNW ir ASM įgis, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą įmonės „Beta Pura GmbH“ kontrolę.
Koncentracija vykdoma perkant akcijas.
2.
Įmonių verslo veikla:
— RLBNW yra Austrijos universalusis bankas, priklausantis Austrijos bankų grupei „Raiffeisen Banking Group“, — ASM yra įmonės „AGRANA Beteiligungs-Aktiengesellschaft“ patronuojamoji įmonė, kurios veikla suskirstyta į tris segmentus: cukrus, krakmolas ir vaisiai.
Cukraus asortimentas apima platų cukraus ir šalutinių produktų spektrą, pvz., melasą, runkelių griežinius ir kitas pašarų sudedamąsias dalis, — „Beta Pura“ eksploatuoja betaino kristalizavimo gamyklą, kurioje natūralus skystas betainas perdirbamas į natūralų kristalinį betainą ir šalutinius produktus.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 procedūros (2) reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.11068 – RLBNW / ASM / BETA PURA (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.